Sotsiaalministri …. 2026 määruse nr …

„Ministri määruste muutmine“

Lisa 4

Sotsiaalministri 19. jaanuari 2007. a määrus nr 9

"Tervisekassa poolt tasu maksmise kohustuse ülevõtmise kord"

Lisa 51

**Koodiga 2360K tähistatud tervishoiuteenuses sisalduvad tervishoiuteenuse**

**osutamisega seotud kulud**

Koodiga 2360K tähistatud tervishoiuteenuses sisalduvad Tervisekassa tervishoiuteenuste loetelus nimetatud selliste tervishoiuteenuste osutamisega seotud kulud, mille kohta esitatud raviarvetel on alljärgnevad tunnused.

**Esmane aktiivravi indeksarve** – vähemalt 19-aastase isiku vältimatu statsionaarse eriarstiabi raviarve, millel põhidiagnoos on I63 ja diagnoosi tunnus on 5 (käesoleva määruse § 56 lõige 1 punkt 2). Juhul kui samal kuupäeval on alustatud mitu eelpool toodud tunnustele vastavat raviarvet on indeksarveks esimesena lõpetatud arve.

**Esmane aktiivravi** – esmase aktiivravi indeksarve ning selline eriarstiabi arve (v.a esmane järelravi), mis on avatud esmase aktiivravi indeksarvega samal või järgmisel päeval ja millel põhidiagnoos on I63.

**Järelravi** – esmasele aktiivravile raviteekonna jooksul järgnevad põhidiagnoosiga I61–69, G80–G83 või R47 raviarved, millel lepingueriala on esmane järelravi (konto 71301401).

**Statsionaarne taastusravi** – indeksarvele raviteekonna jooksul järgnevad põhidiagnoosiga I61–69, G80–G83 või R47 raviarved, millel teenuse tüüp on statsionaarne taastusravi (15).

**Ambulatoorne taastusravi** – indeksarvele raviteekonna jooksul järgnevad põhidiagnoosiga I61–69, G80–G83 või R47 raviarved, millel:

* teenuse tüüp on ambulatoorne taastusravi (16);
* lepingueriala on iseseisev füsioteraapia, iseseisev psühholoogia või iseseisev logopeedia (kontod 71900201, 71900202, 71900203);
* lepingueriala on perearsti teraapia fond (konto 71200024).

**Statsionaarne õendusabi** – indeksarvele raviteekonna jooksul järgnevad põhidiagnoosiga I61–69, G80–G83 või R47 raviarved, millel teenuse tüüp on iseseisev statsionaarne õendusabi (18).

**Ambulatoorne õendusabi** – indeksarvele raviteekonna jooksul järgnevad põhidiagnoosiga I61–69, G80–G83 või R47 raviarved, millel:

* teenuse tüüp on koduõendus (20);
* lepingueriala on koduõendus tervisekeskuses (konto 71200031).

**Muu aktiivravi** – indeksarvele raviteekonna jooksul järgnevad:

* põhidiagnoosiga I61–I69, G80–G83 või R47 eriarstiabi raviarved, mille teenuse tüüp on ambulatoorne (v.a päevaravi ja päevakirurgia) (1), statsionaarne (2) või päevaravi ja päevakirurgia (19);
* raviarved, mille lepingueriala on tubakast loobumise nõustamine ja alkoholitarvitamise häire ennetus (kontod 71100115 ja 71100119).

**Perearstiabi** – indeksarvele raviteekonna jooksul järgnevad:

* põhidiagnoosiga I61–69, G80-G83 või R47 raviarved lepinguerialadega perearsti uuringufond, tegevuste fond (kontod 71200008, 71200023);
* raviarved lepinguerialadega tubakast loobumise nõustamine perearstid, alkoholitarvitamise häire ennetus perearstid (kontod 71200046, 71200047).

**Välditav tüsistus** – indeksarvele raviteekonna jooksul (kuid mitte hiljem kui 30 päeva pärast raviteekonnas aset leidvat statsionaarse ravi lõppkuupäeva) järgnev raviarve, millel teenuse tüüp on ambulatoorne (v.a päevaravi ja päevakirurgia) (1), statsionaarne (2), päevaravi ja päevakirurgia (19), iseseisev statsionaarne õendusabi (18) või koduõendus (20) ja millel põhidiagnoos on üks järgmistest:

* grupp a (kopsuarteri trombemboolia): I26;
* grupp b (lamatised (survehaavandid)): L89;
* grupp c (venoosne trombemboolia (VTE)): I80–I82;
* grupp d (aspiratsioonipneumoonia): J69;
* grupp e (haiglas tekkinud pneumoonia): J15–J18;
* grupp f (sepsis): A40, A41;
* grupp g (seedetrakti verejooks): K25–K28; K92.2
* grupp h (kuseteede infektsioonid): N10, N30, N39;
* grupp i (kukkumised): S72, S06

Välditava tüsistuse arvena ei arvestata eespool nimetatud kriteeriumitele vastavaid arveid juhul, kui patsiendil on 180 päeva enne esmase aktiivravi indeksarve avamist esinenud samast grupist põhidiagnoosiga statsionaarseid, päevaravi ja päevakirurgia või ambulatoorseid arveid.

**Insuldi raviteekonna lõpp** – insuldi raviteekond lõppeb 365 päeva möödumisel esmase aktiivravi indeksarve alguskuupäevast või surma või kordusinsuldi esinemisel enne nimetatud tähtaja saabumist. Kordusinsuldiks loetakse vältimatu (põhidiagnoosi I60-I64) eriarstiabi statsionaarset raviarvet, millel on põhidiagnoosiks või kaasuvaks diagnoosiks märgitud I60–I64 ning diagnoosi tunnuseks 5. Vältimatud (põhidiagnoosi I60–I64 korral) eriarstiabi statsionaarsed raviarved, millel on märgitud põhidiagnoosiks või kaasuvaks diagnoosiks I60–I64 ja diagnoosi tunnuseks on 5 ning mis on avatud esmase aktiivravi jooksul või kuni 7 päeva jooksul alates raviteekonna alguskuupäevast ei lõpeta juba alanud raviteekonda, vaid kuuluvad selle sisse.